| Medaljeoversikt |
| --- |
| Konkurrerte for Ukrainas flagg Ukraina |
| Langrenn/Skiskyting |
| Paralympiske vinterleker |
| Sølv | 2014 Russlands flagg Sotsji |  Langrenn, 4x2,5 km  |
| Bronse | 2014 Russlands flagg Sotsji |  Skiskyting, 6 km |
| Bronse | 2014 Russlands flagg Sotsji |  Skiskyting, 12,5 km |
| Gull | 2010 Canadas flagg Vancouver |  Skiskyting, 2,4 km jaktstart |
| Sølv | 2010 Canadas flagg Vancouver |  Skiskyting, 10 km |
| Sølv | 2010 Canadas flagg Vancouver |  Langrenn, sprint |
| Sølv | 2010 Canadas flagg Vancouver |  Langrenn, 3x2,5 km |
| Bronse | 2010 Canadas flagg Vancouver |  Langrenn, 10 km |
| Gull | 2006 Italias flagg Torino |  Langrenn, 2,5 km |
| Gull | 2006 Italias flagg Torino |  Langrenn, 5 km |
| Gull | 2006 Italias flagg Torino |  Skiskyting, 7,5 km |
| Gull | 2006 Italias flagg Torino |  Skiskyting, 10 km |
| Sølv | 2006 Italias flagg Torino |  Langrenn, 10 km |
| Bronse | 2006 Italias flagg Torino |  Langrenn, 3x2,5 km |
| Sølv | 2002 USAs flagg Salt Lake City |  Skiskyting, 7,5 km |
| Bronse | 2002 USAs flagg Salt Lake City |  Langrenn, 2,5 km |
| Bronse | 2002 USAs flagg Salt Lake City |  Langrenn, 5 km |
| Bronse | 2002 USAs flagg Salt Lake City |  Langrenn, 10 km |
| Para-VM |
| Gull | 2013 Sveriges flagg Sollefteå |  Skiskyting, 6 km  |
| Gull | 2013 Sveriges flagg Sollefteå |  Skiskyting, 10 km  |
| Sølv | 2013 Sveriges flagg Sollefteå |  Langrenn, sprint  |
| Bronse | 2013 Sveriges flagg Sollefteå |  Skiskyting, 12,5 km  |
| Gull | 2011 Russlands flagg Khanty-Mansijsk |  Skiskyting, 7,5 km  |
| Sølv | 2011 Russlands flagg Khanty-Mansijsk |  Skiskyting, 2,4 km jaktstart  |
| Sølv | 2011 Russlands flagg Khanty-Mansijsk |  Skiskyting, 10 km  |
| Sølv | 2011 Russlands flagg Khanty-Mansijsk |  Langrenn, 3x2,5 km  |
| Gull | 2009 Finlands flagg Vuokatti |  Skiskyting, 10 km |
| Gull | 2009 Finlands flagg Vuokatti |  Skiskyting, 3,6 km jaktstart |
| Gull | 2009 Finlands flagg Vuokatti |  Langrenn, sprint |
| Sølv | 2009 Finlands flagg Vuokatti |  Langrenn, 5 km |
| Sølv | 2009 Finlands flagg Vuokatti |  Langrenn, 10 km |
| Sølv | 2009 Finlands flagg Vuokatti |  Langrenn, 3x2,5 km |
| Sølv | 2005 USAs flagg Fort Kent |  Skiskyting, 10 km |
| Sølv | 2005 USAs flagg Fort Kent |  Langrenn, 5 km |
| Sølv | 2005 USAs flagg Fort Kent |  Langrenn, 3x2,5 km |
| Bronse | 2005 USAs flagg Fort Kent |  Skiskyting, 7,5 km |
| Gull | 2003 Tysklands flagg Baiersbronn |  Skiskyting, 7,5 km  |
| Gull | 2003 Tysklands flagg Baiersbronn |  Skiskyting, 10 km  |
| Sølv | 2003 Tysklands flagg Baiersbronn |  Langrenn, 2,5 km  |
| Sølv | 2003 Tysklands flagg Baiersbronn |  Langrenn, 10 km  |
| Sølv | 2003 Tysklands flagg Baiersbronn |  Langrenn, 5 km  |

**Olena Jurijivna Jurkovska** (ukrainsk: Олена Юріївна Юрковська, født 27. september 1983 i Kiev i Sovjetunionen) er en ukrainsk handikappidrettsutøver som konkurrerer i skiskyting og langrenn. Hun var vunnet VM og Paralympiske leker i både skiskyting og langrenn, og har deltatt i de siste fire paralympiske lekene for Ukraina. 

Hun fikk vannkopper da hun var tre år gammel, men fikk komplikasjoner, slik at hun måtte amputere begge beina. Hun konkurrerer i klassen LW12 for sittende utøvere. Før hun begynte med langrenn og skiskyting drev hun også med sittevolleyball, og deltok ved Paralympiske sommerleker 2004 i Athen. 

Hun er gift med Sergej Khyzhnjak, som også deltok i langrenn ved Paralympics 2010.

Idrettskarriere
---------------

Jurkovska ved Paralympiske vinterleker 2010.
Jurkovska deltok ved sitt første Paralympics da hun deltok ved Paralympiske vinterleker 2002 i Salt Lake City i USA. Her fikk hun tre bronsemedaljer i langrenn; hun kom på 3.-plass på både 2,5 km, 5 km og 10 km. I skiskyting kom hun på 2.-plass på 7,5 km, kun slått av norske Ragnhild Myklebust. Året etter deltok hun ved VM i skiskyting og langrenn for funksjonshemmede 2003, der hun vant 7,5 km og 10 km skiskyting. I langrenn fikk hun sølvmedalje på 2,5 km, 5 km og 10 km. 

Ved Paralympiske sommerleker 2004 i Athen deltok hun på Ukrainas lag som kom på 5.-plass i sittevolleyball. 6 lag deltok i denne turneringen, og de slo til slutt Finland 3-1 i plasseringskampen om femteplassen. 

Hun vant fire nye VM-medaljer ved VM i skiskyting og langrenn for funksjonshemmede 2005 i Fort Kent i USA. I langrenn kom hun på 2.-plass på 5 km, og deltok på Ukrainas stafettlag som fikk sølv på 3 x 2,5 km stafett. Hun kom på 4.-plass på 2,5 km og 10 km i langrenn. I skiskyting kom hun på 2.-plass på 10 km og 3.-plass på 7,5 km. I 2006 deltok hun i både langenn og skiskyting ved Paralympiske vinterleker 2006 i Torino i Italia. Der vant hun 2,5 km og 5 km langrenn, samt at hun kom på 2.-plass på 10 km og 3.-plass på 3 x 2,5 km stafett. I tillegg vant hun både 7,5 km og 10 km i skiskyting. 

Hun deltok igjen ved VM i skiskyting og langrenn for funksjonshemmede 2009. Der vant hun langrennssprinten i klassen LW10-12, og fikk sølv på 5 og 10 km individuelt, i tillegg til at Ukraina fikk sølv på 3 x 2,5 km stafett. Hun vant også 10 km og 3 km jaktstart i skiskyting, slik at hun endte opp med tre gull- og tre sølvmedaljer ved dette verdensmesterskapet. Ved Paralympiske vinterleker 2010 i Vancouver i Canada kom hun på 2.-plass på langrennssprinten. Hun fikk bronse på 10 km, og deltok også på det ukrainske stafettlaget som fikk sølv på 3 x 2,5 km stafett. På 5 km kom hun på 4.-plass. Hun deltok også i skiskyting, der hun kom på 2.-plass på 10 km, og vant 2,4 km jaktstart. 

Hun ble igjen verdensmester i skiskyting i 2011, da hun vant 7,5 km ved VM i skiskyting og langrenn for funksjonshemmede 2011 i Khanty-Mansiysk i Russland. Hun fikk også sølv på 10 km og 2,4 km jaktstart. I langrenn fikk hun én medalje; Ukraina kom på 2.-plass på 3 x 2,5 km stafett. Hun kom for øvrig på 6.-plass på sprinten og 8.-plass på 6 km langrenn. 

Neste VM var VM i skiskyting og langrenn for funksjonshemmede 2013 i Sollefteå. Der vant hun både 6 km og 10 km skiskyting, og kom på 3.-plass på 12,5 km. I langrenn kom hun på 2.-plass på sprinten, og endte på 9.-plass på 5 km. 

Hun representerte Ukraina igjen ved de paralympiske vinterlekene 2014 i Sotsji, der hun deltok på Ukrainas lag som kom på 2.-plass på 4 x 2,5 km stafett i langrenn. Individuelt kom hun på 14.-plass på 5 km, og hun kom på femteplass i sitt semifinaleheat i sprinten, og nådde med det ikke finalen. I skiskyting fikk hun bronse på både 6 km og 12,5 km, og hun kom på 4.-plass på 10 km.

Utmerkelser
-----------

* Helt av Ukraina (2006)
* Honoured Master of Sport

Eksterne lenker
---------------

* Profil hos Sotsji 2014 Arkivert 2. mai 2014 hos Wayback Machine.
* Profil hos IPC Arkivert 2. mai 2014 hos Wayback Machine. (biografi og resultatoversikt)
* IPC - detaljerte resultater
* IPC - Athlete of the Month - Olena Iurkovska - March 2006 (arkivert)

|  |  |
| --- | --- |
| Oppslagsverk/autoritetsdata | VIAF **·** GND
 |